cyanic-selkie/wikianc huggingface dataset:
ფილიპ VI (საფრანგეთი)
ასწლიანი ომი
1346 წელს ფრანგული ჯარები მასიურად შეესივნენ ინგლისელთა ხელში მყოფ აკვიტანიას. ამის გამო, ედუარდმა ჯარები ნორმანდიიდან და ბრეტანიდან გაიყვანა და აკვიტანიაში შეიყვანა. ფრანგები აქ სასტიკად დამარცხდნენ და ბევრი მებრძოლი დაკარგეს. ამასთან ერთად, ინგლისელებმა დაიკავეს პუასუ და კანი. დამარცხებული ფილიპი პარიზში შეიკეტა.
უკანასკნელი წლები
კრესის ბრძოლის შემდეგ საფრანგეთი ეკონომიკურ კრიზისში ჩავარდა, რასაც შავი ჭირის ეპიდემიაც დაერთო, რომელმაც მოსახლეობის ერთი მესამედი შეიწირა, მათ შორის ფილიპის ცოლიც, დედოფალი ჟანა ბურგუნდიელიც.
ქორწინებები და შვილები
მინი|377x377პქ|ფილიპ VI და ჟანა ბურგუნდიელი 1313 წლის ივლისში იქორწინა ბურგუნდიის ჰერცოგ რობერ II-ისა და მისი ცოლის, საფრანგეთის მეფე ლუი IX-ის ქალიშვილ აგნეს ფრანგის ასულ ჟანა ბურგუნდიელზე. მათ ერთმანეთი უყვარდათ და ბედნიერი ქორწინებაც ჰქონდათ, ფილიპის არყოფნისას კი ჟანა ქვეყანას რეგენტის სტატუსით მართავდა. დედოფლის ძლიერების გამო, ბოროტმა ადამიანებმა ჟანას მეტსახელად "კოჭლი" შეარქვეს, მიუხედავად იმისა, რომ მას სიარულთან დაკავშირებული პრობლემები არ ჰქონდა, თუმცა ისტორიაში სწორედ "ჟანა კოჭლის" სახელითაა შესული. ფილიპსა და ჟანას ცხრა შვილი შეეძინათ:
ჟანა ბურგუნდიელის გარდაცვალების შემდეგ, 1349 წელს ფილიპი მეორედ დაქორწინდა საფრანგეთის მეფე ლუი X-ის ასულის, ნავარის დედოფალ ჟანა ფრანგისა და მეფე ფილიპ III-ის ქალიშვილ ბლანკა ნავარელზე. მართალია ფილიპი ქორწინებიდან ერთ წელიწადში გარდაიცვალა, თუმცა ბლანკასთან ერთი გოგონა მაინც შეეძინა:
თავად ახალგაზრდა და დაქვრივებულმა ბლანკა ნავარელმა, მეორე ქორწინებაზე კატეგორიული უარი განაცხადა შემდეგი ისტორიული ფრაზით: "საფრანგეთის დედოფლები მეორედ არ თხოვდებიან !", რომელიც შემდეგში შარლ IX-ის ქვრივმა, ელიზაბეთ ავსტრიელმაც გამოიყენა, როდესაც ესპანეთის მეფეს უთხრა უარი.
გენეალოგია
კაპეტინგებთან კავშირი
ლიტერატურა
კატეგორია:საფრანგეთის მეფეები კატეგორია:დაბადებული 1293 კატეგორია:გარდაცვლილი 22 აგვისტო კატეგორია:გარდაცვლილი 1350 კატეგორია:XIV საუკუნის ევროპის მონარქები კატეგორია:ვალუები
ნიკოლოზ ლანდია
ნიკოლოზ ალექსანდრეს ძე ლანდია (დ. 26 იანვარი, 1919, ქუთაისი — გ. 1984) — ქართველი ქიმიკოსი, საქართველოს  მეცნიერებათა აკადემიის აკადემიკოსი (1974), ქიმიის მეცნიერებათა დოქტორი (1958), პროფესორი (1958), საქართველოს მეცნიერებათა დამსახურებული მოღვაწე (1967), 1959 წლიდან პოლიტექნიკური ინსტიტუტის პროფესორი.
ბიოგრაფია
1940 წელს დაამთავრა საქართველოს ინდუსტრიული (ახლანდელი ტექნიკური უნივერსიტეტი) ინსტიტუტის ქიმიური ტექნოლოგიის ფაკულტეტი. ლანდია მუშაობდა საქართველოს პოლიტექნიკურ ინსტიტუტში სხვადასხვა თანამდებობაზე. 1960-1972 წლებში საქართველოს მეცნიერებათა აკადემიის არაორგანული ქიმიისა და ელექტროქიმიის ინსტიტუტის დირექტორი. 1972-1981 წლებში საქართველოს სსრ მეცნიერებათა აკადემიის აკადემიკოს-მდივანი, 1981 წლიდან ― ვიცე-პრეზიდენტი. ლანდიას ძირითადი შრომები ეხება ქიმიის თერმოდინამიკას და მისი მეთოდების გამოყენებას ქიმიურ-ტექნოლოგიურ პროცესების შესწავლისას.
დაჯილდოებულია შრომის წითელი დროშის, ხალხთა მეგობრობის და საპატიო ნიშნის ორდენებითა და მედლებით.
ლიტერატურა
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი ქიმიკოსები კატეგორია:ხალხთა მეგობრობის ორდენის კავალრები კატეგორია:შრომის წითელი დროშის ორდენის კავალრები კატეგორია:საპატიო ნიშნის ორდენის კავალრები კატეგორია:საქართველოს ინდუსტრიული ინსტიტუტის კურსდამთავრებულები
კულინანი
thumb||250px|კულინანი კულინანი (ინგლ. Cullinan Diamond) 1905 წლის 25 ივნისს იპოვა „პრემიერ დაიმონდ მაინინგ კომპანის“ მთავარმა ინტენდანტმა ფრედერიკ უელსმა კულინანში, გოტენგი, სამხრეთ აფრიკის რესპუბლიკა. ეს არის აქამდე ნაპოვნ ალმასთა შორის უდიდესი დაუმუშავებელი ქვა სუფთა ალმასის წონით 621.35 გრ. (3.106,75 კარატი). თუმცა კარბონადოს ალმასი, ნაპოვნი ბრაზილიაში, უფრო მეტს იწონიდა - 720 გრ. (3.600 კარატი), მისგან სუფთა ალმასის გამოთლა ვერ მოხერხდა. ძვირფას ქვას სახელი სერ თომას კულინანი, ალმასების მაღაროს მფლობელის პატივსაცემად დაერქვა.
შემდგომში ეს ქვა შეისყიდა ტრანსვაალის მთავრობამ და საჩუქრად მიართვა მეფე ედუარდ VII-ს. მოგვიანებით ქვა სამ დიდ ნაწილად გაიყო ძმები აშერების მიერ ამსტერდამში, ხოლო საბოლოოდ კი თერთმეტ დიდი ზომის ალმასის ქვებად და რამდენიმე მცირე ფრაგმენტად. ამ ქვის უდიდეს დამუშავებულ ბრილიანტს შეარქვეს კულინან I ანუ აფრიკის დიდი ვარსკვლავი (ინგლ. Great Star of Africa) და 530.2 კარატი (106.04 გრ.) ზომით უდიდესი დამუშავებული ალმასი იყო მსოფლიოში 1985 წლამდე, როდესაც იგივე მაღაროელი კომპანიის მიერ ალმასი ოქროს იუბილე (ინგლ. Golden Jubilee) (545.67 კარატი) იქნა აღმოჩენილი.
კულინენ I ამჟამად ბრიტანეთის სამეფო (წმ. ედუარდის) სკიპტრის თავზეა დამაგრებული. კულინანის ქვის სიდიდით მეორე ალმასი, კულინენ II, მსოფლიოში სიდიდით მეორე დამუშავებული ალმასია და ასევე წარმოადგენს ბრიტანეთის სამეფო გვირგვინის ბრილიანტთა ნაწილს; დამაგრებულია იმპერიულ სამეფო გვირგვინზე. ორივე ალმასი გამოფენილია ლონდონის ტაუერში, ბრიტანეთის სხვა დანარჩენ სამეფო ბრილიანტთა შორის.
1905 წელს ალმასის სამხრეთ აფრიკიდან ინგლისში ტრანსპორტირება საკმაოდ პრობლემატური აღმოჩნდა მისი უსაფრთხოების თვალსაზრისით. ლონდონის დეტექტივები მოთავსებულ იქნენ თბომავალ გემზე, რომელზეც ჭორით ალმასი უნდა გადაეტანათ, თუმცა ეს თვალისამხვევი ტაქტიკა აღმოჩნდა. ამ გემზე ატანილი ალმასი ნამდვილი არ იყო და მხოლოდ მისი მოპარვის მსურველების მისაზიდად იყო გამიზნული. ნამდვილი ალმასი ინგლისში ჩვეულებრივი ამანათით ფოსტის მეშვეობით გაიგზავნა.
წლების განმავლობაში ჭორები ვრცელდებოდა კულინანის ალმასის მეორე ნახევრის არსებობის შესახებ, ვინაიდან გარკვეული ნიშნები მიუთითებენ, რომ ეს ალმასი გაცილებით უფრო დიდი კრისტალის ნაწილი უნდა ყოფილიყო. როგორც ამბობენ, სანამ ფრედერიკ უელსი ქვას სერ თომას კულინანს მიჰყიდიდა მან ამ ქვას ნაწილი, წონით დაახლოებით 300 გრ. (2000 კარატამდე), მოტეხა. თუ ეს ჭორი სინამდვილეს შეესაბამება, მაშინ თავდაპირველი კულინანის ალმასი წონით დაახლოებით 1 კგ (5000 კარატი) იქნებოდა.
ლიტერატურა
კატეგორია:ალმასები
Formica intermedia
Formica intermedia — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
მზე (ტელეკომპანია)
ედუარდ შევარდნაძის პრეზიდენტობის პერიოდში 2001−2003 წლებში ჩხარტიშვილს ეკონომიკის მინისტრის თანამდებობა ეკავა.
2004 წლისთვის „მზე“ უკვე იყო საქართველოში ერთ-ერთი წამყვანი ტელევიზია, მრავალფეროვანი მაუწყებლობით და პოპულარული პოლიტიკური თოქშოუებით. თუმცა, იმავე წლის ივლისში ჩხარტიშვილმა გაყიდა მთელი თავისი წილი ტელევიზიაში, რამაც ოპოზიციური პოლიტიკოსების დაეჭვება გამოიწვია. ისინი ფიქრობდნენ, რომ „მზე“ საქართველოს ხელისუფლების ზეწოლის ქვეშ იმყოფებოდა. 2006 წელს „მზე“ მეორე წამყვანი ტელევიზიის „რუსთავი 2- ის“ მფლობელობაში გადავიდა, ხოლო 2008 წელს მაუწყებლობა მხოლოდ გასართობ ფორმატში განაგრძო.
ტელეკომპანია „მზის“ აქციების გადაცემა
2004 წლის ივლისში ვანო ჩხარტიშვილმა „მზის“ აქციები საქართველოს პარლამენტის წევრ და პრეზიდენტ სააკაშვილთან დაახლოებულ პირს დავით ბეჟუაშვილს მიჰყიდა, იმ მიზეზით, რომ ჩხარტიშვილი სააკაშვილის მთავრობისთვის სასურველი პირი აღარ იყო და მას სურდა, თავიდან აეცილებინა დაპატიმრება ფინანსური დარღვევების ბრალდებით. 2006 წლის იანვარში „რუსთავი 2-მა“, რომელიც იმ დროისათვის საქართველოს თავდაცვის მინისტრის დაახლოებული პირის მფლობელობაში იყო, „მზის“ აქციების 78 პროცენტი შეიძინა, დანარჩენ 22 პროცენტს ისევ ბეჟუაშვილი ფლობდა. 2008 წელს „მზე“ გასართობი არხი გახდა.
პოლიტიკური გადაცემების მაუწყებლობის შეწყვეტა
ტელეკომპანიის სამაუწყებლო დამოუკიდებლობაში ჩარევა 2004 წლიდან დაიწყო. ოპოზიციონერმა პოლიტიკოსებმა „მზეზე“ და „რუსთავი 2- ზე“ პოლიტიკური თოქშოუების ერთდროულად დახურვის გამო განგაში ატეხეს. პარლამენტის თავმჯდომარე ნინო ბურჯანაძემ ამ ფაქტებთან ხელისუფლების კავშირი უარყო და განაცხადა, რომ ტელევიზიებმა ეს გადაცემები ახალი პროექტების დაწყების მიზნით დახურეს.
2005 წელს გადაცემა „არჩევანის ზღვარზეს“ სტუდიაში მიწვეულმა ექსპერტმა საეჭვოდ მიიჩნია საქართველოს პრემიერ-მინისტრის დაღუპვის ოფიციალური ვერსია, რის შემდეგაც, გადაცემა დროებით შეაჩერეს. 2005 წლის 6 ივლისს „არჩევანის ზღვარზეს“ წამყვანმა ირაკლი იმნაიშვილმა განაცხადა, რომ 8 ივლისს მისი ბოლო გადაცემა გავიდოდა ეთერში. გადაცემის დახურვა მოჰყვა „ნაციონალური მოძრაობის“ ერთ-ერთი სპიკერის აქტიურობას, რომელმაც ჟურნალისტები გააკრიტიკა თბილისის ცენტრში სამოქალაქო არეულობის პირდაპირი ეთერით გაშუქების გამო.
ქართული და საერთაშორისო სადამკვირვებლო ორგანიზაციების კომენტარები ტელეკომპანია „მზის“ შესახებ
2004 წლის 3 მაისს „ადამიანის უფლებათა საერთაშორისო ფედერაციამ“ შეშფოთება გამოთქვა საქართველოში მედიის შეზღუდვის გამო. ხელისუფლებისათვის მიწერილ ღია წერილში მოხსენიებულია ტელეკომპანია „მზეში“ და „იმედში“ პოლიტიკური თოქშოუების დახურვის შესახებ.
ამერიკის შეერთებული შტატების სახელმწიფო დეპარტამენტის 2005 წლის ადამიანის უფლებების ანგარიშში, ნათქვამია, რომ ქართული მედია ზეწოლის ქვეშ არის. აღნიშნულია, რომ დაიხურა ხელისუფლებისადმი კრიტიკულად განწყობილი გადაცემა „არჩევანის ზღვარზე“. ანგარიშის მიხედვით, თოქშოუს გაუქმება სტუდიაში პარლამენტარის სტუმრობას მოჰყვა, რომელმაც წამყვანი გააკრიტიკა. ხელისუფლება გადაცემის დახურვასთან ყოველგვარ კავშირს უარყოფს.
2005 წელს გამოქვეყნებულ სტატიაში ჰელსინკის ადამიანის უფლებათა დაცვის ბრიტანული ჯგუფის განცხადებით, ტელეკომპანია „მზეს“ აუკრძალეს სამხრეთ ოსეთში დაღუპული მეომრების დაკრძალვის გაშუქება, ასევე, ცენზურა განხორციელდა პრემიერ-მინისტრ ზურაბ ჟვანიას გარდაცვალების გაშუქების დროსაც.
2007 წლის ანგარიშში კი აღნიშნულია, რომ ტელეკომპანიებს „რუსთავი 2-ს“ და „მზეს“ ხელისუფლების ჩინოვნიკები მართავენ, და ისინი მოვლენებს მთავრობის ინტერესების გათვალისწინებით აშუქებენ.
გადაცემა „არჩევანის ზღვარზეს“ დახურვის ფაქტი „თავისუფლების სახლის“ 2006 წლის პრესის თავისუფლების ანგარიშშიც მოხვდა.
იმავე ორგანიზაციის 2009 წლის ანგარიშის მიხედვით, 2007 წელს ტელეკომპანია „იმედის“ დახურვის შემდეგ მთავრობამ კონტროლი დაამყარა ქვეყანაში ყველა ტელეკომპანიაზე, რის შემდეგაც ტელეკომპანიებში „რუსთავი 2“, „ მზე“ და „იმედი“ მკვეთრი პროსახელისუფლებო სარედაქციო პოლიტიკა დამკვიდრდა.
ქართულმა არასამთავრობო ორგანიზაციამ „ადამიანის უფლებათა ცენტრმა“ გამოაქვეყნა ვრცელი ანგარიში საქართველოს მედიის მდგომარეობის შესახებ 2003–2007 წლებში სათაურით ,,პუტინიზაცია საქართველოში — მედია „ვარდების რევოლუციის“ შემდეგ". ანგარიშში ნათქვამია, რომ ტელეკომპანია მზის რეორგანიზაცია, შესაძლოა, უკავშირდებოდეს იმ ფაქტს, რომ მათ პირდაპირ ეთერში გააშუქეს თბილისის ცენტრში გამართული საპროტესტო აქციის დარბევა.
ტელეკომპანია „მზის“ დამფუძნებელი ვანო ჩხარტიშვილი პოლიტიკური დევნის მოტივით ემიგრირებულია დიდ ბრიტანეთში. მან დააარსა ახალი ტელეკომპანია „მზერა“ და მის მიერვე ინიცირებულია ტელეკომპანია „მზის“ დაბრუნების კამპანია.
სქოლიო
კატეგორია:საქართველოს ტელეკომპანიები კატეგორია:სატელევიზიო არხები
ჩანთოსანი დათვი
ჩანთოსანი დათვი, კოალა (Phascolarctos cinereus) — ძუძუმწოვარი ცხოველი ჩანთოსნების რიგისა. გარეგნულად დათვს ჰგავს (აქედანაა მისი სახელიც). მისი სხეული სიგრძე 82 სმ (კუდი არ მოუჩანს), მასა 16 კგ აღწევს. ფერად რუხია. გავრცელებულია ავსტრალიაში. ცხოვრობს ტყეში, ბინადრობს ხეზე. იკვებება ფოთლებით. მრავლდება სექტემბრიდან მაისამდე. მაკეობა 30 დღეღამე გრძელდება. შობს 1 ნაშიერს, რომელიც ჩანთაში რჩება 6 თვემდე. იყენებენ მის ბეწვს. ამჟამად ჩანთოსან დათვებზე ნადირობა აკრძალულია.
ირავანლი (გორანბოი)
ირავანლი (İrəvanlı) — სოფელი აზერბაიჯანში, გორანბოის რაიონში.
რესურსები ინტერნეტში
კატეგორია:გორანბოის რაიონის სოფლები
ლამბალოს არხი
ლამბალოს არხი — სარწყავი არხი საქართველოსა და სომხეთში. იწყება სომხეთის ტერიტორიაზე, მდინარე დებედის მარჯვენა ნაპირიდან. სიგრძე 44 კმ, საშუალო ხარჯი 2 მ³/წმ. რწყავს 1591 ჰა, აქედან სომხეთში რწყავს 600 ჰა, საქართველოში (მარნეულის მუნიციპალიტეტში) 991 ჰა.
ლიტერატურა
კატეგორია:საქართველოს არხები კატეგორია:სომხეთის არხები
ჯანდიერები
მინი|220პქ|პოლკოვნიკი [[გიორგი ჯანდიერი]] ჯანდიერები (მხ.რ ჯანდიერი) ჯანდიერი(ს)შვილები — კახეთის თავადთა საგვარეულო. იოანე ბატონიშვილი თავის ნაშრომში „შემოკლებით აღწერა საქართველოსა შინა მცხოვრებთა თავადთა და აზნაურთა გვარებისა“ წერს, რომ თავდაპირველად, ისინი ცხოვრობდნენ სოფელ გლდანში, როდესაც თურქებმა თბილისი აიღეს და იქვე დამკვიდრდნენ. იმ დროს ვინმე „ლეონის“ შვილმა ჯანდიერმა, რომელიც მაშინ იწოდებოდა აზნაურად, თეიმურაზ I სთხოვა ჯარი და დაუფიცა, რომ ის ტფილისს აიღებდა. კახეთის მეფემ მისცა ჯარი. „ლეონის შვილმა“ ჯარი ღამით, ფარულად მიიყვანა თბილისთან, ხოლო ქვეითი რაზმი ბაღში დამალა; თვით ჯანდიერმა და მისმა სახლიკარებმა ვირს აჰკიდეს ფიჩხი და შიგნით დამალეს თოფ-იარაღი. მივიდნენ კოჯრის კარში და ქალაქის მცველებმა გაუღეს კარი, ვინაიდან ეგონათ, რომ ფიჩხის გაყიდვა სურდათ, მაგრამ „ლეონის შვილმა“ და მისმა სახლისკარებმა მალევე ამოიღეს ხმალი და მოკლეს კარისკაცები. თვითონ გაამაგრეს და დამალულ ჯარს მისცეს ნიშანი, რომლებიც შეესიენ ტფილისს და გაანადგურების შიგნით მყოფი მცველები. ამის გამო, თეიმურაზ I ჯანდიერებს მიანიჭა თავადობა 1628 წელს და სახასოს შორის კახეთში, იმათ, დაუმტკიცა მიწა, გადასცა ყმები. აქედან მოყოლებული აქ ცხოვრობდნენ:
ახმეტაში ვინც ცხოვრობდა, ჩოკაშვილებად იწოდებიან (ისინი „ამავე ჯანდიერთა გვარისა და აზნაურები არიან“).
როდესაც ქართლ-კახეთის სამეფო შევიდა რუსეთის იმპერიის შემადგენლობაში 1801 წელს, იმპერიის ბრძანებით, 1829 წელს, მათ მიანიჭეს აზნაურის სტატუსი და გვარი გადაარქვეს ჯანდიეროვებად (Джандиеров), ზოგს დაუტოვეს  (ჯანდიერი, რუს. Джандиери).
ჯანდიერთა ოჯახის ერთ-ერთი წევრი, იოსები, მსახურობდა როგორც საქართველოს კათალიკოსი 1755-1764 წლამდე და წმინდანად შერაცხა საქართველოს მართლმადიდებლურმა ეკლესიამ.
სქოლიო
კატეგორია:საქართველოს ფეოდალური საგვარეულოები
წმინდა გიორგის სახელობის გამარჯვების ორდენი
წმინდა გიორგის სახელობის გამარჯვების ორდენი — საქართველოს სახელმწიფო ჯილდო, ორდენი, რომელიც ენიჭება პირს საქართველოსთვის მოპოვებულ გამარჯვებებში შეტანილი განსაკუთრებული წვლილისათვის. შემოღებულია 2004 წლის 24 ივნისის საქართველოს პრეზიდენტის ბრძანების შესაბამისად.
ორდენის პირველი კავალერი გახდა ამერიკის შეერთებული შტატების 43-ე პრეზიდენტი ჯორჯ უ. ბუში, რომელსაც ჯილდო გადაეცა თბილისში სტუმრობისას, 2005 წ. 10 მაისს.
აღწერა
წმინდა გიორგის გამარჯვების ორდენს ბოლნური ჯვრის ფორმა აქვს. არის ოქროსი, გაწყობილია მეწამული (წითელი) და თეთრი მინანქრით. ჯვრის ცენტრში გამოსახული მედალიონის მეწამულ (წითელ) მინანქარზე ამოტვიფრულია ვერცხლის წმინდა გიორგის გამოსახულება (გველეშაპის გამგმირავი მხედარი — სახელმწიფო გერბის გამოსახულება). ლენტზე დამაგრებული ორდენის საკიდი არის ფარი, რომელსაც ამშვენებს „ივერიული“ გვირგვინი (სახელმწიფო გერბის დეტალი) და ვაზის წნულის ორნამენტი. ფარის თეთრ (ვერცხლი) ველზე გამოსახულია მეწამული (წითელი) ჯვარი — წმინდა გიორგის ჰერალდიკური სიმბოლო. ლენტი არის ლივლივა თეთრი, შუაში მეწამული (წითელი) ზოლით. ორდენის თამასა თეთრია, შუაში მეწამული (წითელი) ზოლით. დიამეტრი 5,7 სმ-ია. ყელსაკიდი ორდენია.
წმინდა გიორგის გამარჯვების ორდენის ესკიზის ავტორია მხატვარი-ჰერალდიკოსი მამუკა გონგაძე.
სქოლიო
კატეგორია:საქართველოს სახელმწიფო ჯილდოები
ჰობარტი (ნაკადული)
ჰობარტი (Hobart Rivulet) — ნაკადული ავსტრალიაში. მდებარეობს ტასმანიის შტატში ამავე სახელწოდების კუნძულზე. მისი სიგრძე შეადგენს 7.33 კილომეტრს.
რესურსები ინტერნეტში
კატეგორია:ტასმანიის მდინარეები
Formica japonica
Formica japonica — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
სამგროშიანი ოპერა
სამგროშიანი ოპერა (Die Dreigroschenoper) 一 გერმანელი დრამატურგის, ბერტოლდ ბრეხტის სამმოქმედებიანი პიესა, რომლის პრემიერაც 1928 წლის 31 აგვისტოს, ბერლინის თეატრში შედგა. ნაწარმოები ადაპტირებულია ავტორის კოლეგისა და მწერლის, ელიზაბეთ ჰაუპტმანის თარგმანიდან XVIII საუკუნეში მოღვაწე ინგლისელი დრამატურგის, ჯონ გეის პიესისა 一 გლახაკის ოპერა, აგრეთვე, პიესის ჩამოყალიბებაზე გავლენა იქონია XV საუკუნეში მოღვაწე ფრანგი პოეტის, ფრანსუა ვიიონის ბალადებმაც, რომელთაც მუსიკალური ელფერი კომპოზიტორმა კურტ ვეილმა შესძინა. არსებობს ვერსია, რომ ჰაუპტმანს პიესის საბოლოო სახის ჩამოყალიბებაში დიდი წვლილი მიუძღვის, რის გამოც ხშირად მას, ბრეხტთან ერთად, პიესის თანაავტორად მიიჩენევნ ხოლმე.
სპექტაკლი, ერთგვარად, წარმოადგენს კაპიტალისტური სამყაროს კრიტიკას, რომელიც წმინდა სოციალისტური იდეოლოგიითაა გასხივოსნებული. პიესა, რომელიც, აგრეთვე, მოიხსენიება, როგორც "დადგმა მუსიკით", 1933 წლამდე ყველაზე წამრატებულ გერმანულენოვან სპექტაკლად მიიჩნეოდა.
სიუჟეტი
პიესის სიუჟეტი მიმდინარეობს ვიქტორიანულ ეპოქაში, ლონდონის გარეუბან დოჰოში. ბაზრობაზე რიგითი ქუჩის მომღერალი მეკი-დანაზე ბალადას მღერის: „თუ ზვიგენის კბილებს ყველა
მეკი-დანას ვერ იხილავთ
ხელში თავის დანითა.
თუ სისხლს დაღვრის, ლაყუჩები
მეკის ხელზე სისხლის კვალის
ნახვას ვინ მოესწრება.
წელს სიკვდილმა ტემზის პირას
ბევრს რომ ხელი დარია,
რისი ჭირი, რის ქოლერა,
მხოლოდ მეკის ბრალია.
გვამს იხილავთ, იცოდეთ
ბნელ შუკაში მეკი დაძრწის,
მაიერ შმული დაიკარგა,
მის კვალს გაჰყვა მრავალი.
მეკი-დანამ იცის მათი
ასავალ-დასავალი.“ მოულოდნელად, მხიარულ მეძავთა ჯგუფს ერთი ადამიანი გამოეყოფა და მოედანს სწრაფად გადაკვეთს და გამოჩნდება მეკი-დანა.
პირველი მოქმედება
ფირმა „გლახაკის მეგობარი“ 一 ჯონათან ჯერემ პიჩემის დაწესებულება. მისტერ პიჩემი წუხს, რომ ხალხში უპოვართა სიბრალულმა იკლო და ფულს უწინდებურად ვეღარ აკეთებს. ადამიანებს გული გაუცივდათ და ამის გამო ფირმა ზარალდება. საჭიროა ღატაკთა ეკიპირების სამსახურის დახვეწა 一 სახიჩრებმა და დაძონძილებმა, გულსაკლავმა ლეგენდებმა და ლოზუნგებმა ხალხს ცოტაოდენი სიბრალული მაინც უნდა აღუძრას, თუნდაც გულისამაჩუყებელმა „გაცემა გერჩიოს აღებას“. პიჩემი თავისი მოღვაწეობის მიზანს დამწყებ მათხოვარს ანდობს და ჭკუას არიგებს. მისის პიჩემი ჯონათანს შეატყობინებს, რომ მათ ქალიშვილს ახალი თაყვანისმცემელი ჰყავს. მისტერ პიჩემი თავზარდაცემულია, რადგან იგი ბანდიტი მაკჰითი, მეტსახელად მეკი-დანა აღმოჩნდება. ღატაკთა მეფის ქალიშვილი პოლი ცოლად მიჰყვება ბანდიტთა მეფე მაკჰითს. უბრალო და გულღია ყმაწვილი ბანდიტები ჯეკობ კაუჭი, მატიას მონეტა, უოლტერ მტირალა ტირიფი, რობერტ ხერხი და სხვები საქორწინო სამზადისში არიან და მიტოვებულ თავლაში ნაქურდალ ჭურჭელს, ავეჯსა და საჭმელს აწყობენ. მეკი ქორწილით კმაყოფილია, მაგრამ მეგობრების დაუხვეწავი მანერები არ მოსწონს. ნორჩი ლამაზმანი მღერის „მეკობრე ჯენის“: „დღისით აქ რომ ჭიქებს ვრეცხავ,
ზოგჯერ გროში
ჩანთოსანი ვასაკები
ჩანთოსანი ვასაკები (Hemiphractinae) — უკუდო ამფიბიების ქვეოჯახი ვასაკასებრთა ოჯახისა. მენჯის ძვალზე განივი წანაზარდები აქვთ. გავრცელებულნი არიან ტროპიკულ ამერიკაში. შთამომავლობაზე ზრუნავენ თავისებურად: დედალს ზურგზე აქვს განსაკუთრებული ტყავის ჯიბე (ჩანთა), რომელშიც ვითარდება განაყოფიერებული ქვირითი.
სამგროშიანი ოპერა
პირველი მოქმედება
ამ უბადრუკ სასტუმროში.
ჩანთოსანი ვასაკები
ლიტერატურა
კატეგორია:ვასაკასებრნი
სამგროშიანი ოპერა
პირველი მოქმედება
რომ იცოდეთ, ვინა ვარ და რა მაქვს გულში!“ მოდის ყველაზე საპატიო სტუმარი 一 კაპიტანი ბრაუნი, იგივე აფთარი ბრაუნი, ლონდონის მთავარი შერიფი 一 ინგლისის პოლიციის ბურჯი, წარსულში მაკჰითის თანაპოლკელი. ისინი ინდოეთსა და ავღანეთში ერთად იბრძოდნენ და დღემდე მეგობრობენ. მართალია, მეგობრები თავიანთი საქმეებით არიან დაკავებულნი, მაგრამ ერთმანეთთან სარფიანი გარიგება აქვთ. მეკი და ბრაუნი ორ ხმაში ჯარისკაცის სიმღერას ასრულებენ: ''„... და კაპრიდან''
ვიდრე კაუჩ-ბეჰარამდე
ზარბაზნები დაგვაქვს ყველგან,
ჰოდა, გზაში თუკი ნავსად
შემოგხვდება უცოხო რასა,
სულ ერთია, თუ რა ფერი:
გინდა შავი, გინდ ყვითელი,
რადგან ასე ხანმოკლეა დღენი მისი სიცოცხლისა;
მოზიარე იყო ყველა ამქვეყნიურ სიამისა.
მისი წმინდა უფლებაა იყოს ქვეყნად ბედნიერი,
მაგრამ ჩვენდა სავალალოდ ეს არ ხდება მუდამ ასე:
ვისაც რისი უფლება აქვს, თავისთავად იმას კრეფდეს“
მეორე მოქმედება
პოლი მაკჰითს ატყობინებს, რომ პოლიციაში დაასმიენს და ბრაუნი იძულებული გახდა, მისი დაპატიმრების ბრძანება გაეცა. მაკჰითი ბანდის საქმეს ცოლდ გადააბარებს, თვითონ კი გაქცევას გეგმავს. პოლი აგრძელებს ქმრის საქმეს და წამრატებით უძღვება ბანდას.
მისტერ და მისის პიჩემები ასრულებენ ინტერმედიას „ბალადა ხორციელი ვნების ვერაგობაზე“ 一 ეს მათი ერთგვარი წინასწარმეტყველებაა მოვლენათა მოსალოდნელი განვითარების შესახებ: „განა ცოტა გვინახია ბრძენთა შორის რჩეულები,
მეძავების სათამაშო ტიკინებად ქცეულები“ ხუთშაბათს მეკი, ჩვეულად, ტარნბრიჯში მიდის მეძავებთან. იგი მათთან კლიმატისა და ქვედა საცვლების საკითხზე შინაურულად საუბრობს. მეკი და მისი ძველი მეგობარი, ჯენი მალინა, „სუტენერის ბალადას“ ასრულებენ. პჩემის მიერ მოსყიდულმა ჯენიმ ცდუნებას ვერ გაუძლო და პოლიციას შეეკრა. მოდიან პოლიიცს აგენტები და მაკჰითი მიჰყავთ.
მოქმედება ოლდ-ბრეილის ციხეში ინაცვლებს. მეკი აქ არცთუ ისე მძიმე პირობებშია. პატიმარს ერთდროულად ორი ლამაზმანი მოინახულებს. ერთი მათგანი პოლია, მეკის ცოლი, ხოლო მეორე 一 კაპიტან ბრაუნის ქალიშვილი, სახელად ლუსი, რომელიც მეკიმ პოლიზე ქორწინებამდე ოდნავ ადრე შაცდინა. ისინი ეჭვიანთა დუეტს ასრულებენ. მეკი იძულებულია, უპირატესობა ლუსის მიანიჭოს 一 იგი მას ციხიდან გაქცევაში ეხმარება. მეკი ციხიდან გაქცევას მოახერხებს და მეძავებთან მიდის.
მეორე მოქმედების ბოლოს შემდეგი ფინალი დაერთვის: „პატიიოსან ცხოვრებას რომ გვიქადაგებთ დღე და ღამე,
რათა ბოროტ საქმეთათვის ჩვენ პასუხი აღარ ვაგოთ;
უმჯობესი არ იქნება, სათოხლავი მოგვცეთ რამე,
ზნეობრივი ცხოვრება კი უკვე შემდეგ გვიქადაგოთ.
და მხურვალედ მოგვიწოდებთ წმინდა სათნოებისაკენ,
რაც არ უნდა იქადაგოთ, იმას ვერსად გაექცევით,
რომ მთავარი საჭმელია და შემდეგ კი სისპეტაკე.
სჯობს ჯერ იმას მიაღწიოთ, თუ შეგტკივათ ხალხზე გული,
რომ საწყალ ხალხს სანატრელი არა ჰქონდეს ლუკმა-პური“
მესამე მოქმედება
დღეს დედოფლის კურთხევის დღეა და პიჩემი თავის მათხოვრებს საფუძვლიანი სამუშაოსთვის ამზადებს. მოდიან მეძავები და პიჩემს ფულს იმისთვის სთხოვენ, რომ მათ მაკჰითს უღალატეს. პიჩემი უარს ეუბნება: მეკი ხომ ციხეში აღარ ზის. ჯენი მალინა მეკის შესახებ ამბობს: „ის უკანასკნელი ჯენტლმენია ლონდონში და თუ ჩვენი კოლეგა სიუკი თოდრი ამჟამად ჩვენთან ერთად არ იმყოფება, ეს იმის გამო, რომ ის ჯენტლმენი ჩემგან ახლა მასთან წავიდა, რათა ისიც ენუგეშებინა“. ასე ღალატობს ჯენი მეორედ თავის მეგობარს, ამჯერად, უანგაროდ. მოდის აფთარი ბრაუნი. იგი ცდილობს, მათხოვრები დღესასწაულზე არ დაუშვას. მათხოვრები მღერიან: „მარტო თავის თავით აბა,
მარტო თავის თავით ალბათ
მკბენარებს თუ გამოაძღობს“ პიჩემი მას თავის ძლიერებას უმტკიცებს და ემუქრება: თუ იგი ბრძანებას გასცემს, ქუჩაში იმდენი მათხოვარი გამოვა, რომ დღესასწაული ჩაიშლება. შეშინებული ბრაუნი ჰპირდება, რომ მათხოვრებს ხელს არ ახლებს. თანაც მზად არის, დაუყოვნებლივ დააპატიმროს მეკი.
ლუსი ბრაუნსა და პოლის ისევ ვერ გადაუწყვეტიათ, ვის ეკუთვნის მეკი. ისინი ხან კეთილშობილი ქალბატონებივით, ხან საქმიანი მეტოქეებივით, ხან კი მეგობრებივით საუბრობენ. ხოლო მეკი ისევ ციხეშია, რომელსაც სასიკვდილო განაჩენი გამოუტანეს 一 ის დღესვე უნდა ჩამოახრჩონ. მეკი სიკვდილის მოლოდინშია. თანამზრახველებმა მის გადასარჩენად ნახევარ საათში ათასი ფუნტი უნდა იშოვონ. ისინი მაინცდამაინც არ ჩქარობენ. მოდის ბრაუნი და მეგობრების საუბარი ფულადი გარიგებით მთავრდება.
მეკი ეშაფოტზე აჰყავთ. იგი ყველას პატიებას სთხოვს: „ყველა კახპას და მათხოვარს,
მათ მაჭანკლებს, ქურდებს, მკვლელებს,
ჯიბგირებს და გზის ყაჩაღებს,
ყველას შეგთხოვთ, მომიტევეთ..“ უეცრად სცენაზე პიჩემი გამოჩნდება: „ქვეყანა ისეა მოწყობილი, რომ მეკი უნდა დაისაჯოს. ვერანაირი მეგობრები მას ვერ უშველიან. ჩვენს ბალაგანში კი ყველაფერი გაცილებით უკეთ მოგვარდება. სპეციალურად თქვენთვის, პატივცემულო საზოგადოებავ, ჩვენ მოვიპატიჟეთ მეფის შიკრიკი, რომელიც ახლა დედოფლის შეწყალებას გამოაცხადებს“.
გამოჩნდება მეფის შიკრიკი, რომელიც დამსწრე საზოგადოებას ამცნობს, რომ დედოფლის კურთხევასთან დაკავშირებით მეკი შეწყალებულია, დედოფალმა მას შეწყალებასთან ერთად შთამომავლობითი აზნაურის წოდება უბოძა, მარმარელის ციხე-დარბაზი და ათი ათასი გირვანქა რენტა გადასცა.
სქოლიო
კატეგორია:ბერტოლდ ბრეხტის პიესები კატეგორია:პიესები
საქართველოს ბუნების დაცვის მუზეუმი
„საქართველოს სსრ ბუნების დაცვის საზოგადოების საქართველოს ბუნების დაცვის მუზეუმი“ — კულტურულ-საგანმანათლებლო დაწესებულება, რომელიც მიზნად ისახავდა მოსახლეობის ფართო მასებისთვის გაეცნო საქართველოს ცოცხალი და არაცოცხალი ბუნება, ამასთან პროპაგანადასა და პოპულარიზაციას  უწევდა ბუნების დაცვას. შეიქმნა 1965 წლის 25 აპრილს ვასილ გულისაშვილისა და ნიკო კეცხოველის თაოსნობით, არჩილ ჯანაშვილის, ვ. მირზაშვილის, ლ. აზმაიფარაშვილისა და სხვების მონაწილეობით.
მუზეუმში იყო 6 განყოფილება: ჰავის, წყლების, ნიადაგების, საძოვრების, ტყეებისა და ფაუნის. პირველ დარბაზში წარმოდგენილი იყო საქართველოს ჰავის ყველა ძირითადი ელემენტების მაჩვენებელი, მათი ნაირგვარობა ვერტიკალური სარტყლების მიხედვით, მდინარეთა წყლიანობა, ზედაპირული ჩამონადენი, წყალსატევები, თერმული და მინერალური წყლები. მეორე დარბაზში ექსპონირებული იყო საქართველოს —ნახევრად უდაბნოს, ველის,სუბალპური მარალბალახეულობისა და ალპური მდელოს ნიადაგთა ნიმუშები.
მესამე დარბაზი ეთმობოდა საქართველოს ტყეს. ყოველი ვერტიკალური სარტყლისათვის ექსპონირებულია შესატყვისი სამუზეუმო მასა (მერქნის, თესლებისა და ფოთლების ნიმუშები, სათანადო ცხრილები, დიაგრამები, ფოტოები და სხვა).
მეოთხე დარბაზი წარმოადგენდა საქართველოს ფაუნას (ძუძუმწოვრები და ფრინველები).
ლიტერატურა
კატეგორია:საქართველოს მუზეუმები
ტრანსვაალი
მინი|ტრანსვაალის გერბი ტრანსვაალი (აფრ. Transvaal; ქართ. "ვაალს იქით") სამხრეთ აფრიკის რესპუბლიკის პროვინცია იყო 1910–1994 წლებში. პროვინცია უკვე აღარ არსებობს და მისი ტერიტორია მთლიანად ან ნაწილობრივ ქმნის პროვინციებს — გაუტენგი, ჩრდილო-დასავლეთი, ლიმპოპო და მპუმალანგა.
ისტორია
ტრანსვაალი კოლონიზებულ იქნა ბურთა მიერ, რომელნიც ბრიტანელთა მიერ დომინირებული კაპის კოლონიიდან წამოვიდნენ 1830 და 1840-იან წლებში. მათ ადვილად დაიმორჩილეს ადგილობრივი აბორიგენები და რამდენიმე რესპუბლიკა ჩამოაყალიბეს დიდი ბრიტანეთის კონტროლს გარეთ. 1850-იან წლებში, ბრიტანეთთან შეთანხმების შედეგად ჩამოყალიბდა დამოუკიდებელი სამხრეთ აფრიკის რესპუბლიკა (ზარი) დღევანდელი ტრანსვაალის ტერიტორიაზე. ბრიტანეთმა ზარის ანექსია მოახდინა 1877 წელს, საკუთარი თავდაცვის მოსაზრებით, თუმცა ზარი ისევ ახერხებს დამოუკიდებლობის აღდგენას 1881 წელს ბურების პირველი ომის შემდეგ. 1885 წლიდან, ვიტვატერანდში ოქროს უზარმაზარი საბადოს აღმოჩენამ ტრანსვაალში უცხოელთა დიდი ნაკადის გადმოსახლება გამოიწვია. ბრიტანელთა ანექსიის შიშით ბურებმა თავად მიიტანეს იერიში მათზე 1899 წელს. ბურების მეორე ომი დასრულდა ტრანსვაალის ბრიტანეთის იმპერიაში გაერთიანებით 1900 წელს. 10 წლით გვიან კი ბურების რესპუბლიკა შეუერთდა კაპის კოლონიას სამხრეთ აფრიკის კავშირის სახით.
გეოგრაფია
ტრანსვაალის პროვინცია მდებარეობდა მდინარე ვაალის სამხრეთ და მდინარე ლიმპოპოს ჩრდილოეთით (მიახლ. 22 ½ და 27 ½ ს, და 25 და 32 ა). სამხრეთით ის ესაზღვრებოდა ორანჯის თავისუფალი შტატისა და ნატალის პროვინციებს, დასავლეთით კაპის პროვინციას და ბეჩუანალანდის პროტექტორატს (ბოტსვანა), ჩრდილოეთით როდეზიას (ზიმბაბვე), აღმოსავლეთით პორტუგალიურ აღმ. აფრიკას (მოზამბიკი) და სვაზილენდს.
ტრანსვაალის ქალაქები:
კატეგორია:სამხრეთ აფრიკის რესპუბლიკა
მელქისედეკი (გელათელი)
მელქისედეკი (საყვარელიძე), პირველი გელათელი — გელათის ეპისკოპოსი მიტროპოლიტის წოდებით. მელქისედეკი იყო იმერეთის მეფის ბაგრატ III-ის (1510-1565) პოლიტიკური თანამებრძოლი დასავლეთ საქართველოს ერთ სამეფოდ გაერთიანებისათვის. მელქისედეკმა თავისი სახსრებით გააკეთებინა გელათის ღვთისმშობლის ეკლესიაში ქვის კანკელი, საკურთხეველში მღვდელმთავართა საჯდომი — „საყდარი“ და სამკვეთლოში ქვის მაგიდა — „ტრაპეზი“. ამ ტაძრის კედლებზე შემონახულია მელქისედეკის მოღვაწეობის ამსახველი წარწერები და მისი პორტრეტული გამოსახულება.
ლიტერატურა
კატეგორია:გელათის მღვდელთმთავრები
ლუნა-9
ლუნა-9 (რუს. Луна-9) — საბჭოთა ავტომატური პლანეტათშორისი სადგური, რომლის დანიშნულება მთვარისა და კოსმოსური სივრცის გამოკვლევა იყო.
რესურსები ინტერნეტში
კატეგორია:პროგრამა ლუნა
კონსოლასიონი
სქოლიო
კატეგორია:სებუს პროვინციის მუნიციპალიტეტები
ქსერქსე II
ორმოცდახუთი დღის მეფობის შემდეგ, რომელის დროსაც ქსერქსე II მხოლოდ სპარსეთის ცენტრალურ რეგიონებს აკონტროლებდა, ის 424 წელს მისმა ნახევარძმა სოგდიანემ მოკლა, რომელიც თავის მხრივ მოკლა დარიოს II-მ ექვსი თვის შემდეგ. ქსერქსე II არის ბუნდოვანი ისტორიული ფიგურა, რომელიც ცნობილია ძირითადად ქტეზიასის წარწერებიდან. ის იყო არტაქსერქსე I-ისა და დამასპიას ერთადერთი კანონიერი ვაჟი და ცნობილია, რომ მსახურობდა მეფისნაცვლად.
ბოლო წარწერა, რომელშიც მოხსენიებულია არტაქსერქსე I ცოცხალი, შეიძლება დათარიღდეს ძვ.წ. 424 წლით. მისი გარდაცვალების მერე ტახტზე ავიდა ქსერქსე II, მაგრამ ორი უკანონო ძმა შეეცილა მეფობაში. პირველი იყო სოგდიანე, არტაქსერქსეს I-ის და მისი ხარჭის, ბაბილონელი ალოგინეს ვაჟი. მეორე იყო დარიოს II, არტაქსერქსეს I-ის და მისი ხარჭის ბაბილონელი კოსმარტიდენეს ვაჟი.
ქსერქსე II მხოლოდ სპარსეთში იქნა აღიარებული მეფედ, ხოლო სოგდიანე ელამში. ოხუსის პირველი წარწერა, სადაც მოხსენიებულია დარიოს II, შეიძლება დათარიღდეს ძვ.წ 423 წლის 10 იანვრით. ის უკვე იყო ჰირკანიის სატრაპი და მალევე აღიარეს მიდიამ, ბაბილონმა და ეგვიპტემ. ქსერქსეს II მხოლოდ ორმოცდახუთი დღე მართავდა. იგი სოგდიანეს ბრძანებით ფარნაკიასმა და მენოსტანემ მოკლეს ნასვამ მდგომარეობაში. სოგდიანემ მოიპოვა თავისი რეგიონების მხარდაჭერა, მაგრამ რამდენიმე თვის შემდეგ მოკლეს. დარიოს II გახდა სპარსეთის იმპერიის ერთპიროვნული მმართველი და იმეფა ჩვენს წელთაღრიცხვამდე 404 წლამდე.
წიწამური
წიწამური — სოფელი აღმოსავლეთ საქართველოში, მცხეთის მუნიციპალიტეტში.
ქსერქსე II
სქოლიო
კატეგორია:აქემენიდები კატეგორია:ეგვიპტის ოცდამეშვიდე დინასტია კატეგორია:გარდაცვლილი ძვ. წ. 424 კატეგორია:სპარსეთის მოკლული მონარქები
წიწამური
ისტორია
სოფელი წიწამური ისტორიული ძეგლია, საგურამოს ქედის დასავლეთ კალთაზე, მდინარე არაგვის მარცხენა მხარეს. არქეოლოგიური მასალების მიხედვით, წიწამური დასახლებულია ძველი წელთაღრიცხვის I ათასწლეულის შუა ხანებიდან. VIII-IX საუკუნეებში წიწამური ზედაზენ-მუხრანის ერისთავთა, ძაგანისძეთა სამფლობელოში შედიოდა. დავით აღმაშენებლის მიერ კახეთის შემოერთების შემდეგ წიწამური სამეფო სახლის ხელდებული ტერიტორიაა XV საუკუნის ბოლომდე. XVI-XVIII საუკუნეებში წიწამური კახეთის სამეფოში შედიოდა. გურამიშვილთა სათავადოს ჩამოყალიბების შემდეგ სოფელი გურამიშვილთა კუთვნილებაში გადავიდა. გვიანდელი შუა საუკუნეების ადმინისტრაციული-ტერიტორიის დაყოფის საფუძველზე წიწამური გარე კახეთის, მესამე სადროშოში შედიოდა, რომელსაც რუსთველი ეპისკოპოსი სარდლობდა.
გარახა
გარახა — სოფელი საქართველოში, ჩხოროწყუს მუნიციპალიტეტში, შედის ქალაქ ჩხოროწყუს ადმინისტრაციულ ერთეულში. 2014 წლის აღწერის მონაცემებით სოფელში ცხოვრობს 575 ადამიანი.
სქოლიო
კატეგორია:ჩხოროწყუს მუნიციპალიტეტის სოფლები
წიწამური
ისტორია
1615 წელს სპარსელთა 15-ათასიანი ლაშქარი საქართველოში შემოიჭრა, რათა საბოლოოდ გაენადგურებინა თეიმურაზ მეფე. მტერი მდინარე არაგვის ქვემო წელზე სოფელ წიწამურის მახლობლად დაბანაკდა. თეიმურაზ მეფე 5-6 ათასი მებრძოლით მოულოდნელად დაესხა თავს მომხვდურთ. დაბნეული და შეშინებული მტერი გაიქცა. ქართველები დაედევნენ გაქცეულთ და მთლიანად ამოხოცეს.
სქოლიო
კატეგორია:მცხეთის მუნიციპალიტეტის სოფლები კატეგორია:მცხეთის მუნიციპალიტეტის ისტორიული სოფლები
მარჯანიშვილი (თბილისის მეტრო)
მარჯანიშვილი (ყოფილი მარჯანიშვილის მოედანი) — თბილისის მეტროპოლიტენის პირველი ხაზის ერთ-ერთი სადგური, რომელიც სადგურის მოედნისა და რუსთაველის სადგურებს შორის მდებარეობს. იგი 1966 წლის 11 იანვარს გაიხსნა. სამგზავრო დარბაზის ქვედა პლატფორმის არქიტექტორები იყვნენ გ. მელქაძე, თ. მიქაშავიძე, ნ. ქვარცხავა, ი. ყავლაშვილი; ვესტიბიულისა — მ. მელია. სამშენებლო სამუშაოები განახორციელა „თბილმეტრომშენმა“.
ზედა ვესტიბიული ჩაშენებულია საპროექტო ინსტიტუტის „თბილქალაქპროექტის“ შენობაში. ინტერიერი სადაა, მოპირკეთებულია წითელი და რუხი მარმარილოთი; მიწისქვეშა დარბაზს უკავშირდება ესკალატორით, იგი თბილისის მეტროში უძველესია (ტიპი ЭМ-5.5). მიწისქვეშა სადგურში თეთრი კამარისა და კედლების ფონზე კონტრასტულადაა დაპროექტებული შავი პოლირებული გრანიტის იატაკი და რუხი მარმარილოთი მოპირკეთებული თაღები. მოსაცდელი დარბაზის ბოლოს, კედელზე რეჟისორ კოტე მარჯანიშვილის ბიუსტის ჰორელიეფური გამოსახულებაა მოცემული (მოქანდაკე მერაბ ბერძენიშვილი). სწორედ მის სახელს ატარებს სადგური. სადგურს შესასვლელი ერთი მხრიდან აქვს.
სქოლიო
კატეგორია:ახმეტელი-ვარკეთილის ხაზი
ულრიხ ცვინგლი
ბიოგრაფია
1506 მიიღო მღვდლის თანამდებობა გლარუსში; მონაწილეობდა იტალიურ ომებში როგორც ლეგიონის მოძღვარი. 1519 წლის იანვარს ცვინგლი დანიშნეს კათედრალური ტაძრის მოძღვრად ციურიხში, აქვე დაუკავშირდა იგი პატრიციატისა და თავადაზნაურობის წინააღმდეგ მიმართულ ბრძოლას, რომელსაც აწარმოებდა ბიურგერობის პროგრესული ფენა ამქრებსა და გლეხობასთან ერთად. აქვე შეიმუშავა მან საეკლესიო და პოლიტიკური წყობილების გარდაქმნის პროგრამა, რომელიც გადმოცემულია მის „67 თეზისში“ (1522). ცვინგლმა აშკარად გაწყვიტა კავშირი რომის პაპთან. 1523 გაიმარჯვა კათოლიკეებთან გამართულ დიპუტში. საეკლესიო და პოლიტიკური წყობილების რეფორმას ციურიხში ცვინგლი შეუდგა 1523-იდან. დახურეს მონასტრები, ეკლესიებს მოაცილეს „წმინდათა“ ნაწილები და ხატები, ჩამორთმეული სამონასტრო ქონება კი მოხმარდა საქველმოქმედო და განათლების საქმეებს, რომელიც დაექვემდებარა საერო ხელისუფლებას ― დიდ საბჭოს, სადაც ამქრები ბატონობდნენ. საერო ხელისუფლებას დაემორჩილა ეკლესიაც, ქალაქიდან განდევნეს ანაბაპტისტები. ცვინგლი დაუპირისპირდა კათოლიკური ტყის კანტონებს და მათთან სამხედრო შეტაკებისას (კაპელთან ბრძოლაში) ციურიხის ჯარი დამარცხდა, ცვინგლი ამ ბრძოლაში დაიღუპა.
მთა ფუძიამას ოცდათექვსმეტი ხედი
კაცუსიკამ ამ სერიაზე მუშაობა 70 წლის ასაკში დაიწყო და შექმნა 46 ნამუშევარი (10-ით მეტი ვიდრე საჭირო იყო), რომლებზეც მთა ფუძიამაა ასახული. სერიისთვის 10 დამატებითი ნამუშევარი შეიქმნა წარმატებული გაყიდვებისა და დიდი მოთხოვნების გამო. გამოქვეყნდა ნიშიმურა ეიჯუდოს მიერ დაახლოებით 1931 წელს.
მასში უკიო-ე ჟანრის გარდა ვხვდებით აიძური-ე ტექნიკას, რომელიც გრავიურის მხოლოდ ლურჯ ფერებში შექმნას ითვალისწინებს. ერთ-ერთი შთამბეჭდავი ლურჯი ფერის, რომელიც სერიის რამდენიმე ნამუშევარში გვხვდება არის ბერლინის ლურჯი, ასევე ცნობილი, როგორც პრუსიული ლურჯი, რომელიც იაპონიაში ჩინეთიდან და ნიდერლანდებიდან იმპორტირდებოდა.
სერიის ყველაზე ცნობილ ნამუშევარს მისი პირველი გრავიურა „კანაგავას დიდი ტალღა“ წარმოადგენს, რომელიც არა მარტო კაცუსიკას ქმნილებებს შორისაა ყველაზე განთქმული, არამედ მთელ იაპონურ ფერწერულ ნამუშევრებს შორის. შეიძლება ითქვას, რომ ეს ნამუშევარი იაპონური ფერწერის სიმბოლოა. ასევე სერიის კიდევ ერთი ცნობილი ნამუშევარია „წითელი ფუძიამა“.მინი|267x267პქ|კაცუსიკა ჰოკუსაი, ავტოპორტრეტი
კაცუსიკას ინოვაციური ხედვა
მთა ფუძიამა იაპონურ ლეგენდებში, რელიგიურ თაყვანისცემებში, ითვლებოდა, როგორც უზენაესი, წმინდა მწვერვალი, რომელიც თავის სიღრმეში უკვდავების საიდუმლოს ინახავს. მეცხრამეტე საუკენისთვის კი ამ შეხედულების ასახვა პოეტურ და ფერწერულ ჟანრებშიც დაიწყო. თავისთავად კაცუსიკა არ ყოფილა პირველი, ვისაც ფუძიამას ხელოვნებაში ასახვა მოაფიქრდა. ამ სერიის უნიკალურობა მის ინოვაციურ კომპოზიციებში მდგომარეობს. ჰოკუსაიმ სერიაში მუშათა კლასის უბრალო ხალხი, ფერმერები, მსახიობები და სოფლის ცხოვრება ასახა, რაც მანამდე ძალიან იშვიათად გადმოიცემოდა ნამუშევრებში.
გრავიურების კონკრეტული თანმიმდევრობა და თარიღები არ არის ცნობილი, ნამუშევრები კი შინაარსის მიხედვით ოთხ ტიპად არის დაყოფილი:
1.      მთა ფუძიამა, როგორც ბუნების ძალა/ადამიანის ხედები და ფუძიამა, დანახული დასავლეთის გავლენით,
3.     ფუძიამა, როგორც უკანა პლანი ლანდშაპტის გასწვრივ მიმავალი მოგზაურების,
4.      ფუძიამა, როგორც შორეული არსება, რომელიც პერსონაჟთა ცხოვრებას უკანა პლანიდან აკვირდება.
მართალია ნამუშევართა სათაურები მათზე ასახულ კონკრეტულ ადგილებს გვთავაზობს, მაგრამ უფრო სავარაუდოა, რომ ჰოკუსაიმ ეს ნამუშევრები, საკუთარი ფერწერული რეპერტუარებისგან შექმნა. ასევე, ცოცხალი მტკიცებულებებით შეგვიძლია დავასკვნათ, რომ ჰოკუსაი აღფრთოვანებული იყო მთა ფუძიამას უცვლელი ყოფით და ამას საკუთარი თავის უკვდავყოფასთან აკავშირებდა. წიგნის „ფუძიამას ასი ხედი“ პირველ ტომში ჰოკუსაი თავის ამბიციურ ოცნებას აღწერს:
''„ექვსი წლის ასაკიდან მივილტვოდი საგანთა ფორმების გადახატვისკენ, ორმოცდაათი წლის ასაკიდან ხშირად იბეჭდებოდა ჩემი ნამუშევრები, მაგრამ რაც სამოცდაათი წლის ასაკამდე დამიხატავს, ერთიც კი არ ყოფილა ყურადღების ღირსი. სამოცდაცამეტი წლის ასაკში შემეძლო გამეაზრებინა მცენარეების და ხეების ზრდის პროცესი, ფრინველების, ცხოველების, მწერების და თევზების სტრუქტურა. როცა ოთხმოც წელს მივაღწევ, იმედი მაქვს, რომ პროგრესს განვიცდი და ოთხმოცდაათი წლის ასაკში კიდევ უფრო ღრმად ჩავწვდები საგნების ძირითად პრინციპებს, ასი წლის ასაკში ხელოვნებაში ღვთაებრივ მდგომარეობას მივაღწევ, ას ათი წლის ასაკის ყოველი წერტილი და ყოველი დარტყმა ცოცხალი იქნება. ვინც საკმარისად დიდხანს ცხოვრობთ, დამეთანხმებით, რომ ჩემი ეს სიტყვები მცდარი არ არის.“''
გრავიურები
თავდაპირველი ოცდათექვსმეტი გრავიურა
დამატებითი 10 ნამუშევარი
სქოლიო
კატეგორია:იაპონელების ნამუშევრები კატეგორია:უკიო-ე ჟანრის ნამუშევრები კატეგორია:იაპონური ხელოვნება
Formica knighti
Formica knighti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
Christmas Tree (ლედი გაგას სიმღერა)
Christmas Tree (საშობაო ნაძვის ხე) — ამერიკელი პოპ-მომღერალ ლედი გაგას სიმღერა. იგი გამოვიდა 2008 წლის 16 დეკემბერს ციფრული ჩამონატვირთის ფორმატში. სიმღერის ავტორები არიან გაგა და რობ ფუსარი, ხოლო პროდიუსერები - მარტინ კირსცენბაუმი და Space Cowboy. სიმღერა ჩაწერილია დიჯეი და პროდიუსერ Space Cowboy-სთან ერთად. იგი არის საშობაო სიმღერა საცეკვაო პოპის და სინთპოპის სტილში.
2009 წლის დეკემბერში ინტერნეტ-მაღაზია Amazon.com-ზე ხელმისაწვდომი იყო უფასოდ აქციაში "25 Days of Free". სიმღერა შესულია რამდენიმე საშობაო ალბომში. მათ შორისაა Now That's What I Call Christmas! 4.
რესურსები ინტერნეტში
კატეგორია:2008 წლის სიმღერები კატეგორია:საშობაო სიმღერები კატეგორია:ლედი გაგას სიმღერები კატეგორია:სიმღერები ლედი გაგას ავტორობით
ტელესერიალი
ტელესერიალი — მხატვრული ან დოკუმენტური კინონაწარმოებია, რომელიც მრავალი სერიისაგან შედგება და ტელეტრანსლიაციისათვის არის განკუთვნილი.
ტელესერიალები პირობითად იყოფა:
ზედა თმოგვის ნამოსახლარი
ზედა თმოგვის ნამოსახლარი — არქიტექტურული ძეგლი ასპინძის მუნიციპალიტეტის სოფელ ზედა თმოგვში. ზედა თმოგვის ნამოსახლარზე რამდენიმე ნაგებობა სრულად არის შემორჩენილი. აქ წარმოდგენილია მესხური ტიპის სახლები, თავისი სამურნეო დანიშნულების ნაგებობებით. ნაგებობები განლაგებული არის ტერასულად და მათი უმეტესობა ნახევრად მიწურია. მათი კედლები ნაგები არის ქვით და გადახურვა არის ბანური, რომელიც ებჯინება ხის მორებს. ნამოსახლარის სამხრეთით, ჩრდილოეთით და აღმიოსავლეთით მდებარეობს ქვის სტელები ხოლო დასავლეთით თანამედროვე ქვის ჯვარი. გადმოცემის თანახმად ზედა თმოგვის ოთხივე მხრიდან იცავდა სტელები და ქვაჯვარები, ამიტომ აღუმართავთ ახალი ქვაჯვარი იმ ადგილას, სადაც ნავარაუდებია ისტორიული ქვაჯვარი არსებობს. ნამოსახლარზე ასევე მდებარეობს ეკლესია VIII-XI საუკუნეების სამნავიანი ბაზილიკა და მის აღმოსავლეთით სამაროვანი, სადაც დღემდე კარგად ჩანს ქვის სამარხები.
კორდოვა (სებუ)
კორდოვა (ოფიციალურად კორდოვის მუნიციპალიტეტი; Munisipalidad sa Cordova; Bayan ng Cordova) ― მესამე კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 70 595 ადამიანს შეადგენს. მოიცავს 13 ბარანგაის.
სქოლიო
კატეგორია:სებუს პროვინციის მუნიციპალიტეტები
კავად I
კავად I ( დ. 473 — გ. 13 სექტემბერი, 531) — სასანიდური ირანის მე-20 შაჰინშაჰი 488–496 და 499–531 წლებში, პეროზ I-ის უფროსი ვაჟი.
კავადი სასანიანთა ხელისუფლებაში მისი ბიძის, ბალაშის დამხობის შედეგად მოვიდა. დიდებულთა და ქურუმთა პოლიტიკური და ეკონომიკური ძლიერების დასუსტების მიზნით მიემხრო მაზდაკელებს და გაატარა მათი პროგრამის შესაფერისი ზოგიერთი ღონისძიება. დაახლოებით 496 წელს ტახტიდან ჩამოაგდეს. 499 წელს დაიბრუნა ტახტი და განაგრძო დიდგვაროვანთა საწინააღმდეგო პოლიტიკა. წარმატებით შეებრძოლა ბიზანტიას (502-505 ან 506), მოიგერია ჩრდილოეთ ჰუნების თავდასხმა.
კავად I-ის დროს დაარსდა რამდენიმე ქალაქი, გაფართოვდა არხების ქსელი, დაიწყო რეფორმების გატარება. მეფობის ბოლო წლებში განუდგა მაზდაკელებს და სისხლში ჩაახშო მათი მოძრაობა.
მან აქტიური, სადამსჯელო პოლიტიკა აწარმოა კავკასიაში. ბიზანტიელებთან დაწყებული ომის პარალელურად ვახტანგ გორგასლის აჯანყებების მოგერიებაც უწევდა. 502 წელს, ივრის ხეობაში დაამარცხა იბერიის სამეფოს ჯარი, მეფე ვახტანგ გორგასალი კი მოღალატის ნასროლი ისრით მიღებულმა ჭრილობამ შეიწირა. ამის შემდეგ სასანიდებმა ქართლში ფეხი უფრო მოიკიდეს და დიდებულების დახმარებით, 523 წელს, კავად I-ის განკარგულებით მეფობაც გააუქმეს.
531 წელს კავად I გარდაიცვალა და მისი ანდერძის თანახმად ძალაუფლება ხელში აიღო მისმა უმცროსმა ვაჟმა, ხოსრო I-მა, რომელმაც გააგრძელა კავადის მიერ დაწყებული რეფორმების გატარების პროცესი, რისი წყალობითაც სასანიდური ირანი ძლიერების მწვერვალამდე მიიყვანა.
წყარო
კატეგორია:დაბადებული 473 კატეგორია:გარდაცვლილი 13 სექტემბერი კატეგორია:გარდაცვლილი 531 კატეგორია:V საუკუნის სასანიანი მონარქები კატეგორია:VI საუკუნის სასანიანი მონარქები კატეგორია:დამხობილი მონარქები
წითელი კლდე
წითელი კლდე — სოფელი საქართველოში, მცხეთა-მთიანეთის მხარის დუშეთის მუნიციპალიტეტში, ხეობის თემში. მდებარეობს ქართლის ქედის დასავლეთ კალთაზე. მდინარე წირდალისხევის ხეობაში. ზღვის დონიდან 1300 მ. დუშეთიდან 33 კმ.
დემოგრაფია
2014 წლის აღწერის მონაცემებით სოფელში ცხოვრობს 15 ადამიანი.
სქოლიო
კატეგორია:დუშეთის მუნიციპალიტეტის სოფლები
ავღანური სამზარეულო
მინი|ტრადიციული ავღანური კერძები: ქაბაბი, ფლავი და მანტი (იგივე ატრია). ავღანური სამზარეულო (د افغانستان خواړه) — ტრადიციული ავღანური კერძების ერთობლიობა, რომელიც დამყარებულია ქვეყნის მთავარ მარცვლეულ კულტურებზე, როგორებიცაა: ხორბალი, სიმინდი, ქერი და ბრინჯი. მათთან ერთად ხშირად გამოიყენება რძე, შრატი, ბოსტნეული და ხილი. ერის კულტურულ-ეთნიკური მრავალფეროვნება მის კულინარიაზეც აისახება და ავღანური გასტრონომია იყოფა ორად: პუშტურ და ჰაზარულ სამზარეულოებად. საკუთრივ ავღანეთი ცნობილია მაღალი ხარისხის ბროწეულით, ყურძნითა და ნესვით. ავღანეთის ერვონული კერძი ქაბულის ფლავია.
რეგიონალური სამზარეულოები
მარცხნივ|მინი|284x284პქ|ავღანური პური, სახელად ნაანი
პუშტური სამზარეულო
ტრადიციული საზაფხულო სასმელია შლომბეჰი, რომელიც ირანშიც დიდი პოპულარობით სარგებლობს და მზადდება თხევადი იოგურტის, პიტნისა და ბედრენგის (ავღანური კიტრი) გამოყენებით. როგორც სხვა მუსლიმურ სახელმწიფოებში, აქაც ერთობ გავრცელებულია და დიდი პოპულარობით სარგებლობს შერბეთი, რომელიც არის შაქრიანი გამაგრილებელი სასმელი. პუშტუნურ გასტრონომიაში შევხვდებით ისეთ ტკბილეულსაც, როგორიცაა შირ-იახი, რაც ადგილობრივ ენაზე ნიშნავს „ცივ რძეს“. შირ-იახი ყინულისებრი პროდუქტია და მოტკბო გემოთი ხასიათდება.
ჰაზარული სამზარეულო
მინი|284x284პქ|ავღანური ფლავი, კოფტა (ხორცის ბურთები) და სიმინდი ცენტრალურ ავღანეთსა (ჰაზარაჯატის რეგიონში) და დასავლეთ პაკისტანში მცხოვრებ ჰაზარელებს საკუთარი უნიკალური, ჰაზარული სამზარეულო აქვთ. ვინაიდან ჰაზარელები გარკვეულწილად ჰგვანან მეზობლად მცხოვრებ ხალხებს, მათი გასტრონომიაც წააგავს მეზობელი ეთნოსებისას. ჰაზარულ კულინარიაში ბევრი რამ განსაკუთრებით შუა საუკუნეებისას დამკვიდრდა უცხოელთაგან. მათზე დიდი გავლენა შუააზიურ, სპარსულ და სამხრეთაზიურ სამზარეულოებს ჰქონდა. მიუხედავად ამისა, მრავალი ჰაზარული კერძი და მათი მომზადების ტექნიკა ყველასაგან განსხვავებულია და ამ უნიკალურობას ისინი დღემდე ინარჩუნებენ.
როგორც წესი, ჰაზარული სამზარეულო ცილის მაღალი შემცველობის მქონე პროდუქტებით ხასიათდება, როგორებიცაა: ხორცი და რძე, ამასთან ერთად, კერძის მზადებისას ისინი ძალიან დიდი რაოდენობით ზეითუნის ზეთს იყენებენ. ტრაპეზისას სხვა კულტურებისაგან განსხვავებით, ჰაზარებს სუფრასთან მხოლოდ ერთი კერძი მიაქვთ და მხოლოდ მას მიირთმევენ, არავითარი პირველი, მეორე კერძი და დესერტი.
ერთ-ერთი ყველაზე ცნობილი ჰაზარული კერძია აში, რომელიც ძირითადად ფქვილისაგან მზადდება და მარტივი მოსამზადებელია, ამიტომაც, როდესაც ჰაზარი დიასახლისი სახლში აშებს აკეთებს ხშირად მას რამდენიმე გასაყიდადაც გააქვს. რადგან მის მოსამზადებლად მხოლოდ ფქვილი და ცომის ზელვაა საჭირო, შესაძლოა სწრაფად და დღეში რამდენიმე პარტიის გაკეთებაც. მიუხედავად ამისა, იგი სადღესასწაულო საჭმელად ითვლება და მიირთმევენ როგორც ხორცის კერძებთან, ისე ბოსტნეულთან ერთად.
აგრეთვე აღსანიშნავია დალდა, ჰაზარელების ერთ-ერთი ყველაზე საყვარელი კერძი, რომელსაც ისინი ხელით მიირთმევენ. როგორც წესი, ახალ, ნედლ ხორბალს ხარშავენ ზეთში და ასე ამზადებენ დალდას. ასეთივე პოპულარული კერძია იაქნი, რომელიც არის ქათმის, ცხვრის ან ძროხის ხორცისაგან მომზადებული წვნიანი. როგორც წესი, წვნიანში უმატებენ ტრადიციულ პურს, ნაანს, რომელიც ამის შემდეგ ხდება ნანტარი, რაც ადგილობრივ ენაზე ნიშნავს „პური სველია“-ს. მისი ჭამა შესაძლებელია კოვზითაც, თუმცა გემოს უკეთ შესაგრძნობად ძირითად შემთხვევებში ხელით მიირთმევენ.
ლიტერატურა
კატეგორია:ავღანური სამზარეულო
ფრიმენი (უისკონსინი)
ფრიმენი (Freeman) — ქალაქი აშშ-ში, უისკონსინის შტატში. შედის კროფორდის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 719 ადამიანს შეადგენდა, სიმჭიდროვე 4,1 კაცი/კმ². ფართობი 201,2 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 201,2 კმ²-ს შეადგენდა. აქედან ხმელეთს 176,6 კმ², წყალს კი 24,6 კმ² უჭირავს.
სქოლიო
კატეგორია:კროფორდის ოლქის ქალაქები
The Narrow Way
კომპოზიციის პირველ ნაწილს თავდაპირველად ერქვა „Baby Blue Shuffle in D minor“. იგი შესრულდა BBC-ს სესიებზე, 1968 წელს. მეორე ნაწილი შეიცავს ელექტრონულ გიტარებს და პერკუსიას. გილმორის ვოკალი მხოლოდ მესამე ნაწილში მღერის, რომელიც ასევე სრულდებოდა 1969 წლის ტურნეს მსვლელობისას.
"ამ უბედური ალბომის ჩაწერა გადაწყდა, რომელზეც ყოველი საკუთარ სიმღერებს წარადგენდა. წამება იყო, უნდა გვეფიქრა საკუთარი ძალებით შექმნაზე. მანამდე არაფერი დამიწერია. სტუდიაში შევედი და აბდაუბდის წერა დავიწყე - ვმაიმუნობდი. ბოლოს გავგიჟდი, როჯერს დავურეკე და ვთხოვე - 'მიშველე ტექსტით', მაგრამ მითხრა 'არა, თავად დაწერე'. წლებია, არ მომისმენია ეს სიმღერა და არც ვიცი, როგორია."
სქოლიო
კატეგორია:პინკ ფლოიდის სიმღერები კატეგორია:1969 წლის სიმღერები კატეგორია:სიმღერები დეივიდ გილმორის ავტორობით
The Narrow Way
ჰუონი
ჰუონი (Huon River) — მდინარე ავსტრალიაში. მდებარეობს ტასმანიის შტატში ამავე სახელწოდების კუნძულზე. მისი სიგრძე შეადგენს 174 კილომეტრს.
რესურსები ინტერნეტში
კატეგორია:ტასმანიის მდინარეები
ოქროს საწმისის ორდენი
ოქროს საწმისის ორდენი შეიძლება იყოს:
სამხრეთი ტარავა
მუნიციპალიტეტები
thumb|left|250px|სამხრეთ ტარავის მუნიციპალიტეტის რუკა (წითელი ფერი) სამხრეთი ტარავა შედგება ოთხი საქალაქო მუნიციპალიტეტისგან, რომლებშიც განლაგებულია სხვადასხვა საჯარო დაწესებულებები და მსხვილი საწარმოო ობიექტები, ესენია: ბეტიო (Betio), ბაირიკი (Bairiki), ბონრიკი (Bonriki), ბიკენიბეუ (Bikenibeu). (ისინი ყველა განლაგებულია იმავე დასახელების კუნძულებზე).
ბეტიო ყველაზე სამხრეთით მდებარე მუნიციპალიტეტია, აქ არის ქვეყნის მთავარი პორტი, ატოლის მთავარი ელექტროსადგური, რამდენიმე სახელმწიფო დაწესებულება, საზღვაო ინსტიტუტი (The Maritime Training Institute) და რამდენიმე კომერციული ცენტრი.
ბაირიკი მდებარეობს კუნძულ ბეტიოდან 3 კილომეტრში, აქ არის პრეზიდენტის სასახლე, პარლამეტის შენობა, სამთავრობო დაწესებულებები, კირიბატის სასამართლოს შენობა, ფოსტა, ქალაქის ბაზარი და ტელესაკომუნიკაციო დაწესებულებების ცენტრალური ოფისები.